b'\n_START_ARTICLE_\nBildu\n_START_SECTION_\nHistorie\n_START_PARAGRAPH_\nBildu ble dannet som en respons p\xc3\xa5 at spansk h\xc3\xb8yesterett forb\xc3\xb8d det nye baskiske partiet Sortu i mars 2011. Spanske myndigheter ans\xc3\xa5 partiet som en videref\xc3\xb8ring av det forbudte partiet Batasuna, den p\xc3\xa5st\xc3\xa5tte politiske fl\xc3\xb8yen til ETA. Som reaksjon p\xc3\xa5 kriminaliseringen gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet Bildu.  _NEWLINE_Ogs\xc3\xa5 Bildu ble i f\xc3\xb8rste rekke forbudt av h\xc3\xb8yesterett p\xc3\xa5 grunn av angivelige b\xc3\xa5nd til Batasuna. Forbudet mot Bildu vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske st\xc3\xb8tte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai.\n_START_SECTION_\nValgresultater\n_START_PARAGRAPH_\nI det spanske lokal- og regionalvalget 2011 fikk Bildu 26% av stemmene og ble det nest st\xc3\xb8rste partiet i spansk Baskerland, kun forbig\xc3\xa5tt av PNV. Valgalliansen vant seter i de fleste kommunestyrer i spansk Baskerland, deriblant San Sebasti\xc3\xa1n, Bilbao og Pamplona.'